
Projektas 

LIETUVOS RESPUBLIKOS
ŽEMĖS PAĖMIMO VISUOMENĖS POREIKIAMS ĮGYVENDINANT YPATINGOS VALSTYBINĖS SVARBOS PROJEKTUS ĮSTATYMO NR. XI-1307 4 STRAIPSNIO PAKEITIMO 
ĮSTATYMAS

2024 m.                          d. Nr.
Vilnius

1 straipsnis. 4 straipsnio pakeitimas
1. Pakeisti 4 straipsnio  2 dalies 1 punktą ir jį išdėstyti taip:
„1) žemės sklypo (sklypų) savininkas (savininkai) neturi teisės perleisti, įkeisti ar kitaip suvaržyti daiktinių teisių į specialiajame plane nurodytą (nurodytus) žemės sklypą (sklypus), taip pat neturi teisės šio (šių) žemės sklypo (sklypų) pertvarkyti (atidalyti, padalyti, perdalyti, sujungti), išskyrus išimtis numatytas šio straipsnio 21 ir 22  dalyse.“
2. Papildyti 4 straipsnį 21 dalimi ir ją išdėstyti taip:
„21. Po Vyriausybės nutarimo įsigaliojimo žemės sklypo (sklypų) savininkas (savininkai) turi teisę perleisti daiktines teises į specialiajame plane nurodytą (nurodytus) žemės sklypą (sklypus) ar jo (jų) dalis, projektą įgyvendinančiai institucijai ar jos įgaliotam projektą įgyvendinančiam asmeniui, ypatingos valstybinės svarbos projekto tikslams įgyvendinti, Vyriausybės nustatyta tvarka. Nekilnojamojo turto registre įregistravus valstybės nuosavybę į žemės sklypą (sklypus), statinius, įrenginius ar jo (jų) dalis, išregistruojamas juridinis faktas, nurodytas šio įstatymo 4 straipsnio 5 dalyje.“
3. Papildyti 4 straipsnį 22 dalimi ir ją išdėstyti taip:
„22. Po Vyriausybės nutarimo įsigaliojimo projektą įgyvendinanti institucija ar jos įgaliotas projektą įgyvendinantis asmuo, Žemės įstatymo nustatyta tvarka, turi teisę specialiajame plane nurodytą (nurodytus) žemės sklypą (sklypus) ar jo (jų) dalis pertvarkyti (atidalyti, padalyti, perdalyti, sujungti) ypatingos valstybinės svarbos projekto tikslams įgyvendinti, nelaukiant žemės paėmimo visuomenės poreikiams projekto patvirtinimo. Žemės įstatymo nustatyta tvarka pertvarkomi žemės sklypai ar jų dalys projektą įgyvendinančios institucijos sprendimu išbraukiami iš Žemės paėmimo visuomenės poreikiams projekto. Pertvarkytų žemės sklypų kadastro duomenys įrašomi Nekilnojamojo turto kadastre projektą įgyvendinančios institucijos ar jos įgalioto projektą įgyvendinančio asmens prašymu ir lėšomis.“

2 straipsnis. Įstatymo įsigaliojimas 
Šis įstatymas įsigalioja 2024 m. liepos 1 d.

Skelbiu šį Lietuvos Respublikos Seimo priimtą įstatymą.

